تورکیه ده ینگی تور کروناویروس (کوید-19) گه قرشی کوره شده سونگگی 24 ساعت ده 153 کیشی حیاتینی یوقاترایکن, شونده ی بولیب حاضرگی کون گه قدر اوشبو ویروس سببلی وفات ایتگن کیشی سانی 12 مینگ 511 نفر گه ییتدی.
خوددی شوو بیر کون مابینیده تست ایتیلگن 161 مینگ 125 کیشی دن آلتی مینگ 713 نفری نینگ کرونا ویروس تستی مثبت چیقدی.
ینه اوچ مینگ 254  کیشی نینگ توزه لیشی بیلن بیرگه ساغه یگن لر سانی 377 مینگ 891 نفر گه ییتدی.
باشقه تاماندن کوید-19 گه قرشی محلی واکسین فعالیتلریده ایشلر قانیقرلی شکلده دوام ایتماقده.
تورکیه جمهوریتی ساغلیق نی سقلش وزیری فخرالدین کوجه اجتماعی ترماق آرقه لی بو موضوع حقیده معلومات بیردی.
"تورکیه ساغلیق نی سقلش انستیتوتلری باشقرووی همکارلیگی بیلن ایرجیس عالی بیلیم یورتیده ایشلب چیقریلگن کوید-19 واکسینی 44 نفر دواطلب گه عملی قیلیندی. حلی گچه هیچ کیم جانبی ضرر ییتکیزگن یوق. ایککینچی مرحله 26 نوامبر 14 دسامبر تاریخلری اورته سیده عملی بوله دی. گوزه ل خبرلرینی بیره من. ینه 15 ته واکسین باشقه هم بار" دیب ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
